Fra 1991 til 1993 var han stabsoffiser i rustningskontrollkontoret i Forsvarets Overkommando. Etter en tid som instruktør ved Hærens stabsskole i 1995, ble han samme år stabsoffiser i Forsvarsdepartementet. Opedal var garnisonssjef ved Garnisonen i Sør-Varanger fra 1998 til 2000. Deretter tjenestegjorde han fra 2000 til 2003 som utvekslingsoffiser ved United States Marine Corps i Camp Lejeune i Nord-Carolina i USA.